**„ Žemaitijos taurė 2018“**

 Baigėsi Lietuvos lengvosios atletikos „ Žemaitijos taurė 2018“ visi trys etapai. Šiose varžybose dalyvavo meno ir sporto mokyklos lengvaatlečiai, kuriuos treniruoja mokytoja Alvyra Jankantienė. Sportininkai buvo suskirstyti į tris amžiaus grupes: vaikai, jaunučiai ir jauniai. Vaikų grupėje absoliuti čempionė - Gintarė Nagrockaitė, per visus etapus užėmusi pirmas vietas šuolio į tolį rungtyje (4,73m). Tai perspektyvi sportininkė, galinti garsinti Pagėgių vardą dar ne vienose varžybose. Jovydas Pavilionis pirmame etape šuolio į tolį rungtyje užėmė 3-čiąją vietą, bet dėl ligos kituose etapuose nebedalyvavo. Gabrielius Lacis 600m. bėgime antrame etape liko ketvirtas, Laurynas Rauktys šuolio į tolį rungtyje po trijų etapų liko penktas.

 Jaunučių grupėje savo rezultatais džiugino Augustė Baužaitė, po trijų etapų šuolio į aukštį rungtyje (1,40m; 1,50m; 1,50m) iškovojo antrąją vietą. Vakarė Jakaitė 60m bėgime liko septinta.

 Jaunių grupėje ketvirtas vietas iškovojo Nereta Lukošiūtė (antrame etape 300m bėg.),

Nojus Šeputis (pirmame etape šuolio į aukštį rungtyje), Eitvydas Šalkauskas (antrame etape šuolio į aukštį rungtyje). Laura Jankovskytė antrame etape 60m bėgime iškovojo 6-ąją vietą.

 Džiaugiamės lengvaatlečiais „Žemaitijos taurės 2018“ varžybose garsinusiais Pagėgių ir mokyklos vardą ir linkime naujų sėkmingų startų.

 Pagėgių savivaldybės meno ir sporto mokyklos informacija